《游海珠寺 其二》
明代·赵善鸣

云飞泉落两悠悠，积雨初收听鹁鸠。眼底自怜僧可共，腰间那有带堪留。

亭台几日吟将遍，水石何时话再投。更与相期烟火外，乱崖森树竹门幽。

作者简介：赵善鸣，字元默。顺德人。明孝宗弘治十四年（一五〇一年）举人。任南京户部员外郎，官至曲靖知府。游于白沙之门。工书法，其行草入神品，为世珍宝。人称丹山先生。著有《朱鸟洞集》。清道光《广东通志》卷二七四有传。